Boeing 757 - Wikipedia

# Boeing 757

### Dari Wikipedia bahasa Melayu

British Airways Boeing 757-200 American Airlines Boeing 757 Delta Air Lines Boeing 757-232 di LAX pada Ogos 2003.

Boeing 757 adalah model pesawat rentas benua berjulat sederhana yang dibina oleh Boeing Commercial Airplanes. Pesawat ini direka untuk Eastern Airlines dan British Airways bagi menggantikan Boeing 727 dan memasuki perkhidmatan pada tahun 1983. Pengeluaran Boeing 757 berakhir pada Oktober 2004 dan sebanyak 1,050 telah dibina.

## [Sunting] Pengenalan

Boeing 757 direka bagi melengkapi fungsi 767 untuk laluan udara dan kurang sibuk. Disebabkan ianya perlu terbang dengan tinggi dan terbang jauh, maka ianya dilengkapi dengan enjin bertujahan tinggi. Bilangan penumpang maksimum pula dinaikkan seramai 50 orang untuk tujuan ekonomik. Kerana 757 menggunakan komponen-komponen 767, maka ini memudahkan latihan bagi anak-anak kapal dan penyelenggaraan. Fiuslaj 757 mempunyai diameter yang sama dengan 707, 727 dan 737. Pengeluaran 757 diberhentikan selepas penjualan melepasi 1000 dan akan digantikan dengan 737-900 walaupun 737-900 bukanlah pesawat berjulat sederhana.

Malahan, 757 menjadi pilihan oleh kebanyakkan penerbangan untuk perjalanan jauh terutama sekali laluan merentasi benua dan lautan. 757 adalah model pertama Boeing yang dilancarkan tanpa menggunakan enjin buatan Amerika Syarikat iaitu Rolls-Royce RB211-535. Akan tetapi, Pratt & Whitney PW2000 turut dijadikan pilihan selepas itu.

## [Sunting] Kelainan

757 dikeluarkan dalam dua siri asas iaitu siri -200 dan -300. Siri 757-200 lebih pendek tetapi mampu terbang dengan jarak yang lebih jauh. Siri -100 pada mulanya sebahagian daripada kelainan tetapi tidak dibina.

### [Sunting] 757-100

Ini adalah rekaan asal 757 dengan muatan sebanyak 150 tempat duduk dan merupakan pengganti bagi 727. Walaubagaimanapun, ia gagal menarik perhatian pelanggan dan dengan itu ianya tidak pernah dibina.

### [Sunting] 757-200

757-200 adalah versi definitif bagi kebanyakkan 757. Ianya juga turut dikeluarkan dalam bentuk kargo (757-200F) dan versi gabungan penumpang-kargo.

### [Sunting] 757-300

757-300 adalah versi yang dipanjangkan, membolehkan lebih banyak kapaisiti tetapi mempunyai jarak yang lebih pendek. Penerbangan perdananya ialah pada Ogos 1996. Ianya mampu menerbangkan seramai 252 penumpang. Hanya 55 buah berjaya dikeluarkan.

### [Sunting] Kelainan Persendirian Dan Ketenteraan

Kerajaan Arab Saudi dan Amerika Syarikat menggunakan 757 untuk penerbangan VIP mereka dan hanya satu kelainan persendirian dikeluarkan untuk pengasas Microsoft iaitu Paul Allen. Royal New Zealand Air Force juga menggunakan 2 757 untuk kegunaan tentera dan VIP. Penerbangan untuk Presiden Argentina juga menggunakan 757.

## [Sunting] Perkhidmatan

Majoriti 757 digunakan untuk perkhidmatan dalam negeri bagi penerbangan-penerbangan Amerika Syarikat. Sesetengah penerbangan seperti Royal Brunei, Royal Nepal Airlines dan Icelandair menggunakan 757 untuk penerbangan antarabangsa mereka. Bagi kebanyakkan negara dunia ketiga, 757 merupakan pengganti yang sesuai untuk 707

Pada mulanya, 757 merupakan sebuah model yang berjaya tetapi pada pertengahan 1990, jualannya menurun secara drastik. 757 pada mulanya digunakan untuk laluan yang jauh dan tidak sibuk. Tetapi, selepas laluan ini mula sibuk, 757 digantikan dengan pesawat berbadan lebar yang lebih ekonomik. Bagi laluan berjulat pendek, keluarga 737 dan A320 lebih sesuai digunakan. Bagi menerbangkan lebih ramai penumpang, 737-900 dan A321 digunakan kerana lebih ekonomik.

## [Sunting] Tentuan am

Butir | 757-200 | 757-200F | 757-300
--- | --- | --- | ---
Penumpang (Kelas 2) | 200 (12 + 188) |  | 243 (12 + 231)
Penumpang (Kelas 1) | 228 |  | 280
Muatan kargo | 43.3 m3; (1,670 kaki&sup3) | 239 m3; (8,430 kaki&sup3) | 67.1 m3; (2,370 kaki&sup3)
Berat untuk lepas naik | 123,600 kg (255,000 paun) |  | 115,680 kg (272,500 paun)
Muatan bahan api | 43,490 l | 42,680 l | 43,400 l
Julat | 7,222 km (3,900 batu nautika) | 5,834 km (3,150 batu nautika) | 6,287 km (3,395 batu nautika)
Laju terbang | 868 km sejam (540 batu sejam) |  |
Panjang | 47.3 m (155 kaki 3 in) |  | 54.5 m (178 kaki 7 in)
Rentang sayap | 38 m (124 kaki 10 in) |  |
Ketinggian ekor | 13.6 m (44 kaki 6 in) |  |
Penjana kuasa | Dua enjin turbofan dengan nisbah pirau tinggi Rolls-Royce RB211, Pratt & Whitney PW2037, Pratt & Whitney PW2040, atau Pratt & Whitney PW2043 , tujahan berkadar antara 163 kN (36,600 lbf) hingga 193 kN (43,500 lbf) setiap satu

## [Sunting] Kecelakaan

(Rekod 2004)

- Hilang kawalan: 6 dengan kehilangan jiwa seramai 568
- Lain-lain: 2 dengan kehilangan jiwa seramai 0
- Rampasan pesawat: 5 dengan kehilangan jiwa seramai 282

Komponen Berkaitan
Perkembangan terkini |
Pesawat udara setara | Tupolev Tu-204 - Airbus A321 - Boeing 737-900 -
Siri Diberi | 707 - 717 - 727 - 737 - 747 - 757 - 767 - 777 - 787
Daftar berkait | Daftar syarikat penerbangan - Daftar pesawat awam

Wikimedia Commons mempunyai media mengenai:
Boeing 757

## [Sunting] Pautan Luar

- Boeing 757 Family
- Production of Boeing 757 will be stopped in 2004
- Download Boeing 757 for Flight Simulator
- Planemad.net - Boeing 757 Production Lists

Diperolehi daripada "http://ms.wikipedia.org../../../b/o/e/Boeing_757.html"

Kategori: Kapal terbang penumpang

##### Views

- Rencana
- Perbincangan
- Semakan terkini

##### Cari

##### Bahasa lain

- Bosanski
- Deutsch
- English
- Español
- Eesti
- Suomi
- Français
- Galego
- עברית
- Bahasa Indonesia
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Svenska
- 中文